Familiekerk hou wynveiling | Netwerk24
Die NG kerk Hottentots-Holland-familiekerkgemeente hou Vrydag 24 Mei ’n wynveiling van 18:00 en die winste van dié veiling sal aangewend word om die jeug van die gemeente en ook die res van die gemeenskap te bedien.
Die kerk verwelkom enige borgskappe in die vorm van wyn, naweke op wynplase, wyntoere en beperkte-uitgawe- wyn.
“Enige skenkings is welkom. Ons borge sal goeie blootstelling en advertering kry voor en natuurlik by die veiling,” sê ds. Nicola Alberts.
Tafels kan geborg word en maatskappye kan promosiemateriaal en logo’s uitstal en hul wyn bemark.
Voorsiening word vir sowat 100 uitgelese gaste uit die Helderbergkom en die groter Kaapstreek gemaak.
“Gegewe die noue band wat die NG kerk Hottentots-Holland nog altyd met die gemeenskappe in die Helderberg- en groter Wynland-omgewing gehad het, het ons dit goedgedink om ’n paar individue asook maatskappye in die omgewing te nader vir die skenking van wyn vir die byeenkoms.”
Elke borg word opreg waardeer.
“Die wins sal vir ’n goeie doel gebruik word.”
V Om te skenk, kontak ds. Nicola Alberts by 074 313 7745 of per e-pos by nicola@nghottentotsholland.co.za.